Presuda Suda (peto vijeće) od 17. ožujka 2016. (zahtjev za prethodnu odluku koji je uputio Tribunal Supremo - Španjolska) – Christian Liffers protiv Producciones Mandarina SL, Mediaset España Comunicación SA, ranije Gestevisión Telecinco SA
(predmet C-99/15)1
(Zahtjev za prethodnu odluku – Intelektualno vlasništvo – Direktiva 2004/48/EZ – Članak 13. stavak 1. – Audiovizualno djelo – Aktivnost kojom se povređuje pravo – Naknada štete – Načini izračunavanja – Paušalni iznos – Neimovinska šteta – Uključenost)
Jezik postupka: španjolski
Sud koji je uputio zahtjev
Tribunal Supremo
Stranke glavnog postupka
Tužitelj: Christian Liffers
Tuženici: Producciones Mandarina SL, Mediaset España Comunicación SA, ranije Gestevisión Telecinco SA
Izreka
Članak 13. stavak 1. Direktive 2004/48/EZ Europskog parlamenta i Vijeća od 29. travnja 2004. o provedbi prava intelektualnog vlasništva treba tumačiti na način da se osobi koja je oštećena povredom svojeg prava intelektualnog vlasništva i koja traži naknadu svoje imovinske štete izračunate na temelju hipotetskih naknada u skladu s člankom 13. stavkom 1. podstavkom drugim točkom (b) tog članka, dopušta povrh toga i potraživanje naknade njezine neimovinske štete kako je predviđena u stavku 1. podstavku drugom točki (a) navedenog članka.
____________
1 SL C 171, 26. 5. 2015.